MØTEREFERAT

Møte i Utval for forsking og innovasjon (UFI)

torsdag 19. mars-09 kl. 09.00-11.50 i
rom 201 Studentparlamentet, Sverresgt. 12, Kalvskinnet

Til stades: Gunnhild Oftedal, Frode Rønning, Marit Collin (til 11.30), Kari Berget (til 11.15), Olav Reppen Breivik (frå 9.30), Ove Gustafsson (frå 9.50)
Lars André Dahle, NFR var til stades under sak 09/09 og 10/09.
Frå administrasjonen: Ragnhild Nisja og Ester K. Hasle (referent)
Forfall: Berit Rian, Wenche Karin Malmedal, Øyvind Kobberstad
09/09:
Innkalling og referat v/Gunnhild Oftedal  

Følgjande kommentar til innkalling og referat: Wenche Karin Malmedal hadde også levert skriftleg kommentar til strategidokumentet før møtet den 25. februar.
Elles ingen kommentarar til innkalling eller til referat frå dei to ekstraordinære møta.

Referatet blir korrigert.
10/09:
Regionale forskingsfond v/ Lars André Dahle, NFR
Lars André Dahle orienterte om dei regionale forskingsfonda. I fjor vart 6 milliardar kr avsett til formålet, og avkastninga skal gå til forsking.  I St.prop 10 står det at Noregs forskingsråd og fylkeskommunane får oppdraget med å arbeide vidare med organiseringa av regionale forskningsfond.  Arbeidet skal skje i samråd med relevante FoU-miljø og KS.
Frå Kunnskapsdepartementet sitt tildelingsbrev:” 
· Hvert fylkesting må vedta en forskningsstrategi, eller tilsvarende dokument, for sitt fylke eller felles for fondsregionen.

· De regionale fondsstyrene utarbeider på grunnlag av fylkeskommunenes forskningsstrategi årlige handlingsplaner som prioriterer bruken av fondsmidler.

· Forskningens kvalitet må ivaretas i alle ledd fra utlysning til tildeling av midler.”
Målet med dei regionale forskingsfonda er å styrke forskinga for regional innovasjon og utvikling.  Det er planlagt 5-7 regionale forskingsfond.  Kvart fylke skal delta i berre eitt fond og fylkeskommunane skal finne saman i samarbeidsgrupperingar. Regionale handlingsprogram skal lagast på grunnlag av fylkas forskingsstrategi.  
Sidan det er forventa at forskingsprosjekt som får stønad frå dei regionale forskingsfonda skal vera i gang 1. jan. 2010, er det sannsynleg at søknadsfristen blir ca i oktober, og at utlysinga truleg vil skje i september. Det vil vera mogeleg for våre forskingsmiljø å delta i konkurransen om midlar også frå andre regionars fond dersom utlysinga passar med fagmiljøets kompetanse og fagprofil.
I diskusjonen kom fram at det er viktig for HiST å vera ein premissleverandør for regionens forskingsstrategi.  Det er også viktig at våre fagmiljø er i stand til å konkurrere om desse midlane (ressursar både til søknadsskriving og gjennomføring av FoU-prosjekt).
11/09:
Kriterier for satsingsområde ved HiST v/Gunnhild Oftedal.


Saksnotat var vedlagt innkallinga: http://www.hist.no/content.ap?contentId=10591&contextId=25443

Wenche Malmedal (som var forhindra frå å møte) hadde sendt inn skriftlege kommentarar til dette notatet, og kopi av hennar kommentarar vart omdelte i møtet.

Gunnhild Oftedal gjekk gjennom det utsende notatet og dei innkomne kommentarane.  

På grunnlag av kommentarar som framkom i handteringa av notatet går leiaren og sekretæren saman om å utarbeide eit nytt utkast. Dette utkastet blir sendt ut til medlemene i UFI for ytterlegare kommentarar.
12/09 Rapportering til departement og resultatparametrar ved HiST v/Ester K. Hasle og Ragnhild Nisja

Saka vart utsett til neste møte fordi:

· det var att litt for kort tid av møtet til å dekke denne programposten

· relativt fåe av møtedeltakarane var til stades på dette tidspunktet i møtet, og dei som var der tilhøyrde den delen av UFI som er best orientert om emnet frå før

· avdelingane har frist for si årsrapportering i april. Med å utsetja saka til mai vil vi få referert all rapportering samla.

05/09:
Eventuelt: 
· HiST må få ein systematisk gjennomgang av våre PhD-kandidatars publikasjonspoengproduksjon med HiST-adresse, og ein analyse av kvifor denne tilsynelatande har gått ned i høve til tidlegare.

· HiST må snarast få i stand ein kompetanseprofil. Vi har ikkje verktøy til å ”flagge” vår faglege kompetanse på heimesidene til HiST.

· Aktuelle saker for neste møte:

- Sentra ved HiST



- Føringar for 2010 som følgje av årsrapporteringa



- Strategi i høve til regionale forskingsfond

